وزارت خزانہ
عالمی بینک نے مغربی بنگال میں آبی راستوں میں بہتری کے لئے 10.5 کروڑ ڈالر کے منصوبہ پر دستخط کئے
نئی دہلی ،5جنوری:حکومت ہند ، مغربی بنگال حکومت اور عالمی بینک نے آج کولکاتا ، مغربی بنگال میں بین الاقوامی آبی آمد ورفت کے بنیادی ڈھانچے میں بہتری لانے کے لئے 10.5 کروڑ ڈالر کے ایک منصوبہ پر دستخط کئے۔
اس سے ان لینڈ واٹرٹرانسٹپورٹ رسد اور مقامی ترقیاتی منصوبہ سے ہبلی ندی پر مسافروں ا ور مال کی ا ٓمدورفت میں آسانی پیدا ہوگی۔ کولکاتا میٹروپولٹین علاقوں میں رسائی میں بہتری لانے کے لئے مقامی سطح پر منصوبہ شروع کیا جائے گا ۔ اس سے شہریوں کی زندگی کے معیار میں بہتری آئے گی اور ریاست کے لاجسٹک شعبہ کی ترقی میں بھی مدد ملے گی۔
شعبہ اقتصادی امور، وزارت مالیات میں ایڈیشنل سکریٹری ڈاکٹر سی ایس مہاپاترا نے کہا کہ بین الاقوامی آبی راستے، مسافروں اور مال کی آمد ورفت کے لئے موثر اور ماحولیات کے مطابق متبادل کی شکل میں ابھر رہے ہیں ۔ یہ منصوبہ مغربی بنگال میں ندیوں کے ذریعہ آمد ورفت کے بنیادی ڈھانچہ میں بہتری لانے میں مفید ثابت ہوگا اوراس کے ساتھ ساتھ اس سے دور دراز کےعلاقوں کو کولکاتا میٹروپولٹین علاقوں کے بازاروں و روزگار کے مراکز سے جوڑ کر ریاست کی اقتصادی ترقی کو بڑھاوا دینے میں مدد ملے گی۔
اس معاہدہ پر حکومت ہند کی طرف سے محکمہ اقتصادی امور ، وزارت مالیات میں ایڈیشنل سکریٹری ڈاکٹر سی ایس مہاپاترا، مغربی بنگال حکومت کی طرف سے ڈپٹی ریزیڈینٹ کمشنر جناب راج دیپ دتا اور عالمی بینک کی طرف سے کنٹری ڈائریکٹر، بھارت جناب جنید احمد نے دستخط کئے۔
اس منصوبہ میں کولکاتا میٹروپولٹین علاقے  سمیت جنوبی مغربی بنگال کے 5 سب سے زیادہ آبادی والے اضلاع کو شامل کیا جائے گا جہاں تقریبا 3 کروڑ یا مغربی بنگال کی ایک تہائی آبادی رہتی ہے۔
بھارت میں عالمی بینک کے کنٹری ڈائریکٹر جناب جنید احمد نے کہاکہ اس آپریشن سے ریاست کو معقول اور محفوظ شہری آمد ورفت حکمت عملی کے تحت اس کے آبی راستوں اور فیری خدمات کی تعمیر کے ذریعہ کولکاتا کی اقتصادی پیداوار میں سرمایہ کاری کا موقع ملے گا۔ انہوں نے کہاکہ اس کے ساتھ ہی کولکاتا کی اسٹریٹجک پوزیشن کو دیکھتے ہوئے منصوبہ سے یہ میٹرپولٹین علاقہ ذیلی علاقے کے لئے ایک ٹرانسپورٹ اور لاجسٹک ہب کے طور پر ابھرنے جارہاہے ساتھ ہی ای ڈی ایف سی کے استعمال اور مغربی شمالی و میدانی علاقوں سے گھرے نیپال اور بھوٹان کو جوڑنے جارہا ہے۔
دریائے گنگا کی معاون ندی ہبلی کولکاتا میں کولکاتا بندرگاہ کو زیادہ کھپت والے مراکز سے الگ کرتی ہے جن میں اس کے تھوک بازار اور بھارت کے نارتھ ایسٹ علاقے، وسیع درمیانی علاقہ و زمینی علاقوں سے گھرے پڑوسی ممالک نیپال اوربھوٹان شامل ہیں۔ موجودہ وقت میں 80 فیصد سے زیادہ مال اورمسافروں کی آمد ورفت کولکاتا کے تین پلوں کے توسط سے ہوتی ہے۔ اس نظم کو کم کرنے کے لئے شہر نے ٹرکوں کی آمد ورفت کو بندرگاہ سے کچھ پلوں تک محدود کردیا ہے او رمحدود گھنٹوں کے دوران بندرگاہ تک پہنچ گھٹا دی گئی ہے اور ڈھلائی کی لاگت بڑھا دی ہے۔
مغربی بنگال کے فیری مسافر اور مال دونوں کے لئے عوامی ٹرانسپورٹ کا ایک باصلاحیت ، لچیلا ذریعہ مہیا کراسکتا ہے جس سے سڑک سے سفر کے مقابلے آمد ورفت کی لاگت اور سفر کے وقت میں بچت ہوگی ۔ دہائیوں سے ٹرانسپورٹ کے لئے بنایا گیا موجودہ فیری نظم صرف 2 فیصد سے بھی کم مسافر ٹرانسپورٹ اور مال سپلائی کے ایک حصہ کو خدمات فراہم کرتا ہے۔ آبی آمد ورفت کے بنیادی ڈھانچہ کی ترقی سے ریاست کی ایک بڑی آبادی کے لئے اس کے آبی راستوں کا استعمال ممکن ہوگا، رسد اور مسافر دونوں کے لئے آمد ورفت کے ملٹی ماڈل متبادل دستیاب ہوں گے، دور دراز کے علاقوں کو کولکاتا میٹروپولٹین علاقے کے بازاروں و روزگار کے مراکز سے جوڑنے اورلاجسٹک ہب کے طور پر ابھرنے میں مدد ملے گی۔
پہلے مرحلہ میں اس منصوبہ سے ان لینڈ واٹرسسٹم کی صلاحیت میں اضافہ ہوگا اور تحفظ میں بھی سدھار آئے گا، موجودہ گھاٹوں کی تجدید نو سمیت اعلی نوعیت ڈیزائن کی نئی فیری خریدی جائیں گی اور 40 مقامات پر الیکٹرانک گیٹ لگائے جائیں گے۔ دوسرے مرحلہ میں ٹرمنلوں اور گھاٹوں سمیت مسافروں کی آمد ورفت کے لئے وسیع مدت کی سرمایہ کاری کی حمایت کی جائے گی۔ سب سے زیادہ خطرناک اور مصروف روٹوں و آمد ورفت کے مراکز پر رات میں بھی آمد ورفت کو یقینی بنایا جائے گا اور رو-رو جہازوں میں نجی شعبوں کی سرمایہ کاری کو حوصلہ ملے گا جس سے ہبلی ندی پر ٹرکوں کی آمد ورفت آسان ہو جائے گی۔
بھاری بارش اور سیلاب سے بہتر طریقہ سے نمٹنے کے لئے مسافر ٹرمنلوں پر فیری داخلہ مراکز کے لئے موڈیولر فلوٹنگ ڈیزائن سمیت کلائمیٹ- اسمارٹ انجینئرنگ نظام نافذ کئے جائیں گے اس کے علاوہ منصوبہ سے معذوروں کو بھی سہولیات فراہم ہوں گی، خواتین کے تحفظ کو یقینی بنایا جائے گا اور آئی ڈبلیو ٹی شعبہ کے ساتھ ہی فیری چلانے و الوں کے یہاں خواتین کے لئے روزگار کو بھی حوصلہ افزائی ملے گی۔
انٹرنیشنل بینک فار ری کنسٹرکشن اینڈ ڈیولپمنٹ  سے 10.5 کروڑ ڈالر کے قرض کی مدت سات سال کی رعایتی مدت کے ساتھ 17 سال ہے۔